Държавен вестник, бр. 97, 2014 г., стр. 31

БРОЙ  97	
Д Ъ Р Ж А В Е Н  В Е С Т Н И К 	
СТР.  31  
регистриране на чужденци в Страната, която 
те посещават или през която те преминават 
в изпълнение на своите функции;
е) същите улеснения по отношение на 
валута или ограничения за валутен обмен, 
каквито са предоставени на представители 
на чуждестранни правителства, които са на 
временни официални мисии;
ж) същите имунитети и улеснения по от-
ношение на личния багаж, каквито се пре-
доставят на дипломатическите агенти.
(2) Параграф 1 от този член не се прилага 
между представител и държавата членка, 
на която той/тя е гражданин или в която е 
постоянно пребиваващо лице, или на която 
той/тя е или е бил/а представител.
Член 10
Привилегии и имунитети на служителите 
за връзка
(1) По отношение на служителите за връз-
ка и на членовете на семействата им, които 
са част от тяхното домакинство, държавата 
домакин предоставя привилегиите и иму-
нитетите, освобождаванията и улесненията, 
предоставени на дипломатическите агенти и 
членовете на техните семейства в съответствие 
с Виенската конвенция за дипломатическите 
отношения от 18 април 1961 г.
(2) Служителите за връзка няма да поемат 
никаква работа срещу заплащане в държавата 
домакин, различна от онази, произтичаща от 
официалните им функции в ЦПЮЕ.
(3) Служителите за връзка, които са 
граждани на или постоянно пребиваващи в 
държавата домакин, се ползват с имунитет по 
отношение на съдебно производство и с непри-
косновеност само във връзка с официалните 
им действия, изпълнявани при упражняване 
на техните функции.
(4) На територията на Страни, различни от 
държавата домакин, служителите за връзка 
при изпълнение на функциите си, свързани с 
работата в ЦПЮЕ, се ползват с привилегиите 
и имунитетите, приложими за представите-
лите на държавите членки, както е посочено 
в член 9, с изключение на букви д) и ж) от 
член 9, параграф 1.
Член 11
Привилегии и имунитети на Генералния ди-
ректор, директорите и персонала на ЦПЮЕ
(1) Генералният директор, директорите и 
персоналът на ЦПЮЕ:
а) имат имунитет по отношение на съдебно 
производство, дори след прекратяване на функ-
циите им в ЦПЮЕ, във връзка с казани или 
написани думи и всички действия, извършени 
от тях в изпълнение на служебните им задъл-
жения и в рамките на техните правомощия;
б) се освобождават от данъчно облагане 
върху заплатите, възнагражденията и хонора-
рите, които им се заплащат от ЦПЮЕ;
в) се освобождават заедно с членовете на 
семействата им, които са част от тяхното 
домакинство, от имиграционни ограничения 
и формалности за регистриране на чужденци;
г) ползват същите улеснения по отноше-
ние на валута или валутен обмен, каквито са 
предоставени на членове на дипломатически 
представителства със съпоставим ранг;
д) разполагат заедно с членовете на семей-
ствата им, които са част от тяхното домакин-
ство, със същите улеснения за репатриране 
по време на международна криза, каквито се 
предоставят на членове на дипломатически 
представителства със съпоставим ранг;
е) имат право да внасят безмитно в дър-
жавата домакин, в съответствие с нейните 
закони и разпоредби, свое обзавеждане и вещи, 
включително моторно превозно средство, при 
първоначалното им встъпване в длъжност, 
както и право да ги изнасят безмитно при 
прекратяване на функциите им в ЦПЮЕ;
ж) не са задължени да дават показания 
като свидетели във връзка с официалните 
им задачи; и
з) се ползват с неприкосновеност на цялата 
документация и други официални материали, 
свързани с ЦПЮЕ.
(2) В допълнение към привилегиите и 
имунитетите, посочени в параграф 1 от този 
член, Генералният директор и директорите се 
ползват в държавата домакин, по отношение 
на тях самите и членовете на семействата 
им, които са част от тяхното домакинство, 
с привилегиите и имунитетите, освобож-
даванията и улесненията, предоставени на 
дипломатически агенти и членовете на тех-
ните семейства в съответствие с Виенската 
конвенция за дипломатическите отношения 
от 18 април 1961 г.
(3) Привилегиите и имунитетите на Гене-
ралния директор, директорите и персонала 
на ЦПЮЕ, съдържащи се в параграф 1, бук-
ви б) – е) и параграф 2 от този член, не се 
прилагат спрямо Страната, на която лицето 
е гражданин или в която е постоянно пре-
биваващо.
Член 12
Привилегии и имунитети на представителите 
на оперативните партньори
Представителите на оперативните партньо-
ри, които са изпратени на работа в ЦПЮЕ 
съгласно споразумение за сътрудничество, се 
ползват с привилегиите и имунитетите, които 
са предоставени на служителите за връзка 
на държавите членки, освен доколкото тези 
привилегии и имунитети са ограничени от 
споразумението за сътрудничество, сключено 
между оперативните партньори и ЦПЮЕ.